b'\n_START_ARTICLE_\nNela Tonkovi\xc4\x87\n_START_PARAGRAPH_\nNela Tonkovi\xc4\x87 je povjesni\xc4\x8darka umjetnosti iz Subotice. Kustosica izlo\xc5\xbebi u Modernoj galeriji Likovni susret (dana\xc5\xa1nja Suvremena galerija) u Subotici. Direktorica je Suvremene galerije u Subotici._NEWLINE_\xc4\x8clanica povjerenstva za dodjelu Nagrade Emerik Pavi\xc4\x87. \xc4\x8clanica uredni\xc5\xa1tva \xc4\x8dasopisa za knji\xc5\xbeevnost i umjetnost Nova rije\xc4\x8d koji izlazi na hrvatskom jeziku, prvog takvog lista u Hrvata u Vojvodini. \xc4\x8clanica je ocjenjiva\xc4\x8dke komisije Likovnog natje\xc4\x8daja "Portret Danila Ki\xc5\xa1a" koji je raspisala Fondacija za omladinsku kulturu i stvarala\xc5\xa1tvo "Danilo Ki\xc5\xa1". \xc4\x8clanica je upravnog odbora Muzeja suvremene umjetnosti Vojvodine. \xc4\x8clanica je stru\xc4\x8dnog \xc5\xbeirija za dodjelu Nagrade Lazar Trifunovi\xc4\x87. 2015. godine bila je predsjednica \xc5\xbeirija._NEWLINE_Urednica je knjige Autobiografija s B\xc3\xa9lom Kondorom, objavljena u nakladi Moderne galerije Likovni susret u Subotici, koja sadr\xc5\xbei 546 stranica dnevni\xc4\x8dkih bilje\xc5\xbeaka Bele Durancija od 1962. do 2008. godine o svom prijatelju Kondoru. Pisala za Refresh Your Life.'